  Майя Бывальцева 24-тӥ шуркынмонлы Удмуртиын коронавирус инфекциен черлан 340 выль учыръёсты шараязы. Висьыны усемъёс пӧлын 40 пиналъёс но 65 арессэс ортчем 60 арлыдоос. Со сярысь элькунысь оперативной штаб ивортӥз. Диагноззы Ижкарын 198 улӥсьёслэн зэмаз, Глазкарын – 27, Воткаын – 16, Балезино ёросын – 11, Камбарка ёросын – укмыс, Можгаын но Алнаш ёросын – быдэн тямыс, Сарапул но Яр ёросъёсын – быдэн куать, Глаз, Сюмси, Ува, Якшур-Бӧдья ёросъёсын – быдэн вить, Грак, Кез, Пичи пурга, Сьӧлта ёросъёсын – быдэн ньыль, Сарапулын но Вавож, Вотка, Шаркан ёросъёсын – быдэн куинь, Дэри ёросын – кык, Можга ёросын – одӥг. 264 адями йӧназ. 14 мурт улонысь кошкиз. Кышномуртъёслы 63, 64, 66, 71, 76, 79, 82, 84, 87 арес вал, воргоронъёслы – 68, 72, 79, 85, 90 арес 24-тӥ шуркынмонлы Удмуртиын коронавиурсэн черлан 73 сюрс 327 учыръёс лабораториосын зэматэмын. 61 сюрс 793 адями йӧназ, 3 сюрс 178 мурт улонысь кошкиз. Та дыре 241 висисьёслэн тазалыксы секыт лыдъяське. Берло нунал ӵоже коронавируслы 2 сюрс 718 эскеронъёс ортчытӥзы. Коронавируслэсь прививка 618 сюрс 500 адями пуктӥз, со пӧлысь 414 сюрс 157 мурт кык компонентэн. «Спутник Лайт» вакцинаез 108 сюрс 544 адямилы пуктӥзы. Тодэ вайытом, 23-тӥ шуркынмонэ Удмуртилэн Кун Кенешысьтыз депутатъёс QR-кодъёсты кутон сярысь федерал катӵектосъёслы дурбасьтӥзы. Тегъёс: Тазалык Ижкар висён Удмуртия коронавирус  